OpenLLM-France/wikimedia huggingface dataset:
# Kajsa Bergqvist

Kajsa Margareta Bergqvist (1976ko urriaren 12a) altuera jauzian espezializatutako atleta suediarra da. Joko Olinpikoetan brontzezko domina lortu zuen, urrezko domina eta brontzezko bi domina irabazi zituen Atletismoko Munduko Txapelketan, eta urrezko domina bat eta brontzezko domina bat Europako Txapelketan. Alemanian 2003an ezarritako 2,06 m-ko aire zabaleko suediar errekorra ere badu. Pita estaliko errekorra (2,08 m) Hochsprung mit Musik txapelketan 2006an ezarri zuen. Munduko pista estaliko errekorra da.

## Nazioarteko emaitzak

Olinpiar Jokoak :
| Urtea | Lekua | Domina | Proba |
| 2000 | Sydney Australia | 03 ! | Altuera jauzia |
| Munduko txapelketak ||||
| Urtea | Lekua | Domina | Proba |
| 2001 | Edmonton Kanada | 03 ! | Altuera jauzia |
| 2003 | Paris Frantzia | 03 ! | Altuera jauzia |
| 2005 | Helsinki Finlandia | 01 ! | Altuera jauzia |
| Europako txapelketak ||||
| Urtea | Lekua | Domina | Proba |
| 2002 | Munich Alemania | 01 ! | Altuera jauzia |
| 2006 | Göteborg Suedia | 03 ! | Altuera jauzia |
| Munduko txapelketak (Indoor) ||||
| Urtea | Lekua | Domina | Proba |
| 2001 | Lisboa Portugal | 01 ! | Altuera jauzia |
| 2003 | Birmingham Erresuma Batua | 01 ! | Altuera jauzia |
| Europako txapelketak (Indoor) ||||
| Urtea | Lekua | Domina | Proba |
| 2000 | Gante Belgika | 01 ! | Altuera jauzia |
| 2002 | Viena Austria | 02 ! | Altuera jauzia |
| World Athletics Finalak ||||
| Urtea | Lekua | Domina | Proba |
| 2003 | Monte-Carlo Monako | 03 ! | Altuera jauzia |
| 2005 | Monte-Carlo Monako | 01 ! | Altuera jauzia |
| 2006 | Stuttgart Alemania | 01 ! | Altuera jauzia |

## Erreferentziak

* ↑ «2.08 world indoor high jump record for Bergqvist in Arnstadt» worldathletics.org.

## Kanpo estekak

* Datuak: Q231965
* Multimedia: Kajsa Bergqvist / Q231965
# Kajillionaire

Kajillionaire 2020ko Miranda July estatubatuar zinema zuzendariaren komedia dramatiko filma da.

## Sinopsia

Oharra: Atal honek istorio osoa edo amaiera argitzen du.
Theresa eta Robert iruzurgile profesionalak dira, eta 26 urte daramatzate beren alaba bakarra, Old Dolio, prestatzen, aurkezten zaien aukera bakoitzean iruzur egin eta lapurreta egiteko. Halako batean, arazoak izango dituzte hurrengo kolperako, eta ezezagun bat konbentzitu beharko dute arrera egiten laguntzeko.

## Aktoreak

* Evan Rachel Wood : Old Dolio Dyne
* Richard Jenkins : Robert Dyne
* Debra Winger : Theresa Dyne
* Gina Rodriguez : Melanie Whitacre
* Mark Ivanir : Stovik Mann
* Rachel Redleaf : Kelli Medford
* Da'Vine Joy Randolph : Jenny
* Diana Maria Riva : Farida

## Erreferentziak

* ↑ «Kajillionaire» Berria 2020-11-28 CC BY-SA 4.0 lizentziapean.

## Kanpo estekak

* Datuak: Q54868299
# Itelmenak

Itelmenak, errusieraz Ительме́ны, Errusiako ekialdeko kostaldeko Kamtxatka penintsulan bizi den berezko herri edo gizatalde bat da. Beren etniaren izenak "hemen bizi" esan nahi du, jatorriz itelmen hizkuntzaz mintzatzen dira eta gaur egun 380 hiztun inguru ditu.
2010ean herria 3.190 kidek osatzen zuten.
* Datuak: Q1147405
* Multimedia: Itelmens / Q1147405
# Itaúna

Itaúna Brasilgo udalerri bat da, Minas Gerais estatuan kokatua. 97.669 biztanle ditu 495,769 km²ko eremuan.

## Ikus, gainera

* Minas Gerais

## Kanpo estekak

* Datuak: Q628877
* Multimedia: Itaúna / Q628877
# Itcho Ito

Itcho Ito (Nagasaki, Japonia, 1945eko abuztuaren 23a - 2007ko apirilaren 18a) Nagasakiko alkatea eta Bakearen Aldeko Hiriak elkartearen presidenteordea zen. Bakezale porrokatua zen, Nagasakiko Bonba eta bi aste geroago jaio zen eta. Oso gogor salatzen zuen Estatu Batuek dituen arma nuklearrak.
2007ko apirilaren 17an tirokatu zuen Tetsuya Shiroo bezala identifikatutako Suishin-kai Yakuzako kideak. Ospitalera eraman zuten baina hurrengo egunean hil zen zaurien ondorioz.
Hil aurretik, bera eta Bakearen Aldeko Hiriak elkartea Gernikako Bonbardaketak omentzeko ekitaldira Gernikara joango zela hitz eman zuen.
# Iterazio

Iterazioa prozesu baten errepikapena da, emaitzen sekuentzia bat (zenbaitetan mugagabea) sortzeko. Prozesuaren errepikapen bakoitzari ere iterazioa esaten zaio, eta iterazio bakoitzaren emaitza hurrengo iterazioaren abiapuntua da zehaztasun maila batera edo soluziora heldu arte. Bereziki matematikan, informatika eta hezkuntzan erabiltzen da. Iterazioari prozesua iteratiboa ere esaten zaio.

### Matematikan

Matematikan, iterazioa funtzio bat errepikatzeko prozesuari erreferentzia egin diezaioke, hau da, funtzio bat behin eta berriz aplikatzeari, iterazio bateko irteera hurrengorako sarrera gisa erabiliz.
Adibidez, 1etik 5erako zenbakien batura kalkulatzeko, 1+2 kalkula daiteke lehenik, eta gero emaitzari 3 gehitu, eta ondoren 4, eta 5 azkenik; batuketa bakoitza iterazio bat da.
Itxuraz sinpleak diren funtzioen iterazioak jokabide konplexuak eta arazo zailak sor ditzake; adibidez, ikus Collatz aierua eta Zenbakien teoriako Malabaristaren sekuentziak.

### Informatikan

Informatikan, iterazioa ordenagailu-programa baten barruan enuntziatuen bloke bat markatzeko teknika da, errepikapen kopuru zehatz baterako. Begizta horretan prozesuaren emaitza hurrengo errepikapenean erabiltzen bada iterazioa dagoela esaten da.
Beheko sasikodea iterazio adibide bat da; for begiztaren kortxeteen arteko kode-lerroak hiru aldiz errepikatuko da:
Objektuetara zuzendutako programazioan, iteratzailea datu-egitura ezberdinetarako iterazioa modu berean exekutatzen dela ziurtatzen duen objektua da, geroko kodeketa saiakeretan denbora eta ahalegina aurreztuz. Bereziki, iterazioaren eragileak datu-egitura horretako nodo bakoitzean eragiketa mota bera errepikatzeko aukera ematen du, askotan aurrez zehaztutako ordenaren batean.

### Hezkuntzan

Pedagogia-eskola batzuetan, iterazioak erabiltzen dira ikasleak esperimentuak, ebaluazioak edo proiektuak errepikatzean emaitza hobeak erdiesteko, edo trebetasun teknikoa menderatzeko. Praktikak bikaintasuna lortzeko bide gisa ikusten da. Berez, iterazioa ez da prozesu errepikakorra espirala edo kiribila baizik: "Ikerketa iteratiboak dakarren ikaskuntza- eta garapen-prozesua, jendeak ideiak berrikusteko eta haien inplikazioari buruz modu kritikoan hausnartzeko aukera anitz ahalbidetzen ditu".

## Ikus, gainera

* Errekurtsio

## Erreferentziak

* ↑ «Facilitated Quality Competition As A Driver Of Health Care Value» Forefront Group 2013-09-30 (Noiz kontsultatua: 2022-09-06).

## Kanpo estekak

* Datuak: Q651022
# Iterbio

Iterbioa elementu kimiko bat da, Yb ikurra eta 70 zenbaki atomikoa dituena. Lantanidoen serieko lur arraro bigun eta metalikoa da, kolore zilarkara duena. Hainbat mineraletan ageri da, hala nola gadolinitan, monazitan eta xenotimoan. Zenbait kasutan itrioarekin eta beste elementu erlazionatu batzuekin batera ageri da. Naturan zazpi isotopo dauzka.

## Ezaugarri nagusiak

Iterbioa xaflakorra eta harikor samarra da, eta lustre distiratsua dauka. Azidoek erraz disolbatzen dute, urarekin motel erreakzionatzen du eta airean oxidatu egiten da.
Hiru alotropo dauzka: alfa, beta eta gamma. Beta forma giro-tenperaturan existitzen da eta aurpegietan zentratutako kristal-egitura dauka; gamma forma, berriz, tenperatura altuetan ageri da eta gorputzean zentratutako egitura dauka.
Beta formak metalen antzeko eroankortasun elektrikoa dauka, baina erdieroale gisa jokatzen du 16.000 atmosferako presioaren pean. Bere erresistibitate elektrikoa hamar aldiz handiagoa da 39.000 atmosferatan, baina 40.000 atmosferara iristean giro-tenperaturan daukan erresistibitatearen %10a besterik ez dauka.

## Kanpo estekak

* Datuak: Q1855
* Multimedia: Ytterbium / Q1855
# Itelmenita

Itelmenita mineral bat da.

## Ezaugarriak

Itelmenita elementu kimiko mineralaren formula kimikoa hau da: ${\ce {Na4Mg3Cu3(SO4)8}}$. Sistema ortoerronbikoaren arabera sortzen ditu kristalak.

## Erreferentziak

* 1 2 (Ingelesez) «Itelmenite: Mineral information, data and localities.» www.mindat.org (Noiz kontsultatua: 12-05-2019).
# Item

Item bat zerrenda bateko elementuetako bakoitza da. Erabilera zenbait ditu:
* psikometrian eta soziologian, item bat test erako galdeketa edo azterketa batean dauden galderetako bakoitza da;
* industrian eta merkataritza, item bat artikulu mota bakoitza da, erreferentzia jakin eta zehatz batez identifikatua.
# Itaúna do Sul

Itaúna do Sul Brasilgo udalerri bat da, Paraná estatuan kokatua. 3.572 biztanle ditu 128,87 km²ko eremuan.

## Ikus, gainera

* Paraná

## Kanpo estekak

* Datuak: Q1803867
* Multimedia: Itaúna do Sul / Q1803867
# Itchan Kala

Itchan Kala$^1$ UNESCOren gizateriaren ondarea :
| Mota | Kulturala |
| Irizpideak | iii, iv, v |
| Erreferentzia | 543 |
| Kokalekua | Uzbekistan |
| Eskualdea$^2$ | Asia eta Australasia |
| Koordenatuak | 41°22′42″N 60°21′50″E﻿ / ﻿41.37833°N 60.36389°E﻿ / 41.37833; 60.36389 |
| Izen ematea | 2001 (XXV. bilkura) |
| $^1$ UNESCOk jarritako izen ofiziala (euskaratua) $^2$ UNESCOren sailkapena ||
Itchan Kala (uzbekeraz Ichan Qa'la, persieraz ایچان قلعه) Khiva hiriko auzo zahar harresitua da, Iranerako bidean basamortua igaro baino lehen zegoen oasi batean kokatua. 1990ean Gizateriaren Ondare sailkatu zuen Unescok.
Hiri zaharrak 50 monumentu eta 250 antzinako etxe baino gehiago ditu, batez ere XVIII. eta XIX. mendeetakoak. Nahiz eta antzinako monumentu gutxi izan, Erdialdeko Asiako arkitektura multzo koherentea osatzen du. Djuma meskita, adibidez, X. mendea ezarri zen baina 1788-1789 urteetan guztiz berreraiki. Hala ere, areto hipostiloak 112 koloma ditu, antzinako eraikinetatik berreskuratuak.
Itchan Kala auzoko monumentu esanguratsuena gotorlekuaren adreiluzko harresi almenadunak dira. 600 metro luze eta 400 metro zabaleko laukizuzena, sartzeko lau ate ditu alde bakoitzean. Nahiz eta X. mendekoak direla uste izan, egungo 10 metro garaiko harresiak batez ere XVII. mendean eraiki ziren, eta geroago konpondu.

## Irudiak

* Mendebaldeko atea
* Kale baten ikuspegia
* Sayid Alauddinen mausoleoa

## Ikus, gainera

* Khivako khanerria

## Kanpo estekak

* Datuak: Q535577
* Multimedia: Itchan Kala / Q535577
# Taichung konderria

Taichung Konderria (txinera tradizionalez: 臺中縣 edo 台中縣; pinyinez: Táizhōng Xiàn), Txinako Errepublikako Taiwan probintziaren ipar-mendebaldean dagoen konderria da, izen bereko Taichung hiria inguratuz. Konderriak 2.051,47 km²-ko azalera dauka eta 2009ko urtarrileko erroldaren arabera 1.556.176 biztanle bizi ziren bertan.

## Ikus, gainera

* Taiwan probintziaren banaketa administratiboa

## Kanpo estekak

* (Txineraz) Taichung Konderriko gobernuaren webgunea.
* Datuak: Q701682
* Multimedia: Taichung County / Q701682
# Taiel

Taiela "ilargi erdi" itxurako ganibet kurbatu berezia da, normalean bi kirten edo helduleku dituena, eta sukaldean erabiltzen dena gaztak, haragiak eta abar ebakitzeko. Taielek batzuetan bi xafla paralelo dituzte, ebaketa bizkortzeko gainazal gogorraren eta horizontalaren gainean zanbuluko mugimenduren bidez, eta erabilera espezifikoaren arabera gainazal hori trangadera, pikadera edo ohol deritzona.

## Erabilerak

Taiela sukaldeko belar usaintsuak txikitzeko edo pizza-ebakitzaile moduan erabiltzeko ganibetik egokiena da. Gabonetan, aizto hau normalean turroia zatitzeko erabili ohi da.
Burdinola zaharretan zurezko heldulekua zuen hotzeko zizela zen, altzairuzko barrak ebakitzeko erabiltzen zena. Maisu errementariak altzairuaren gainean jartzen zuen eta morroiak edo ikasleak burdinazko mailutzarrarekin kolpekatzen zuen piezak bereizi arte.

## Irudi galeria

* Taiel handia
* Ebakitzeko makina
* Ebakitzeko makinaren xaflak

## Kanpo estekak

* Datuak: Q1754550
* Multimedia: Mezzalunas / Q1754550
# Taiga Harada

Taiga Harada (japonieraz: 原田 大雅, Harada Taiga, 1996ko urriaren 18a -) Japoniako futbolaria da.
Hainbat futbol taldetan jokatu du, esaterako Fujieda MYFC.

## Kanpo estekak

* (Japonieraz) J.League Data Site
* Datuak: Q64783335
# Taichi Nakamura

Taichi Nakamura (japonieraz: 中村 太一, Nakamura Taichi, 1993ko urtarrilaren 5a -) Japoniako futbolaria da.
Hainbat futbol taldetan jokatu du, esaterako Vanraure Hachinohe.

## Kanpo estekak

* (Japonieraz) J.League Data Site
* Datuak: Q24877046
# Taichiro Saito

Taichiro Saito (japonieraz: 斎藤 太一郎, 1982ko ekainaren 19a - ) Japoniako futbolari ohia da.
Hainbat futbol taldetan jokatu du, esaterako Vegalta Sendai.

## Kanpo estekak

* (Japonieraz) J.League Data Site
* Datuak: Q23900304
# Taichi Kato

Taichi Kato (japonieraz: 加藤 大智, Kato Taichi, 1997ko apirilaren 17a -) Japoniako futbolaria da.
Hainbat futbol taldetan jokatu du, esaterako Ehime FC.

## Kanpo estekak

* (Japonieraz) J.League Data Site
* Datuak: Q88730157
# Taichi Sato

Taichi Sato (japonieraz: 佐藤 太一, 1977ko abuztuaren 23a - ) Japoniako futbolari ohia da.
Hainbat futbol taldetan jokatu du, esaterako Urawa Reds, Omiya Ardija eta Montedio Yamagata.

## Kanpo estekak

* (Japonieraz) J.League Data Site
* Datuak: Q1955338
# Taichi Takeda

Taichi Takeda (japonieraz: 武田 太一, Takeda Taichi, 1997ko apirilaren 22a -) Japoniako futbolaria da.
Hainbat futbol taldetan jokatu du, esaterako Tokushima Vortis.

## Kanpo estekak

* (Japonieraz) J.League Data Site
* Datuak: Q92923259
# Josep Maria Font i Rius

Josep Maria Font i Rius (Bartzelona, Katalunia, 1915eko apirilaren 12a - ib., 2018ko apirilaren 5a) historialaria eta legelaria izan zen.
Espainiako Gerra Zibilean, Kataluniako dokumentu-ondarea zaintzeko eta katalogatzeko taldean parte hartu zuen, Duran i Sampereren gidaritzapean, eta Kataluniako Generalitatearen babespean. Gerra ondoren, dokumentu horiek beren jatorrizko artxiboetan sartzeko ardura izan zuen. Denbora horretan aztertu ahal izan zituen dokumentuetan oinarritu zituen bere ondorengo lan historikoak. Bere doktorego-tesiak (1945) ondorengo ikerketen ildoa definitu zuen: Bartzelonako udal-erregimena.
Espainiako Zuzenbidearen Historiako katedradun gisa, La Laguna (Kanariak), Murtzia, Valentzia eta, azkenik, 1954tik aurrera, Bartzelonako unibertsitateetan eman zituen eskolak. Egin zuen lan izugarria eta idatzita utzi zuen obra oparoa dela eta, Kataluniako Zuzenbideari buruzko historialari nagusi eta ospetsuentzat daukate.
Obra nagusiak: Orígenes del régimen municipal de Cataluña (1945); Instituciones medievales españolas (1949); Cartas de población y franquicia de Cataluña (1963-83); Franquicias urbanas medievales de la Cataluña la Vella (1960); El proçés de formació de les customs de Tortosa (1973); Jaume I i la municipalitat de Barcelona (1977); El antiguo derecho local de la ciudad de Balaguer (1982); Estudis sobre els drets i institucions locals en la Catalunya medieval (1985).
Hainbat sari jaso zituen: Espainiako Historiako Sari Nazionala (1984), Sant Jordiren Gurutzea (1987), Narcís Monturiolen domina (1983), Bartzelonako Urrezko domina (1994) eta Fundació Catalana saria (2002). 1985ean Bartzelonako Unibertsitateko Zuzenbidearen Historiako katedradun izateari utzi zion, erretiratzeko.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3753534
# Josep Maria Margall

Josep Maria Margall Tauler (Calella, Maresme, Bartzelona, 1955eko martxoaren 17) saskibaloi jokalari kataluniarra izan da.
Club Joventut de Badalonako inoizko jokalari nabarmenen artean dugu, eta Espainiako selekzioarekin 187 aldiz jokatu zuen, lorpenik handiena 1984ko Olinpiadan eskuratutako zilarrezko domina izan zelarik.
7 zenbakiarekin, bere kamiseta erriratu zuen Joventutek, klubeko beste jokalari esanguratsuekin batera, Jordi Villacampa eta Rafael Jofresa. Bertan, 18 urteko ibilbidea egin zuen.

## Kirol ibilbidea

* Club Joventut de Badalona: 1972-1990.
* CB Girona: 1990-1991.
* Festina Andorra: 1991-1993.

## Palmaresa

* Korać Kopa (2): 1981 eta 1990ean.
* Espainiako Liga (1): 1978an.
* Espainiako Kopa (1): 1976an.

## Kanpo loturak

* (Gaztelaniaz) Margallen profila ACBren webgunean
* Datuak: Q2732192
* Multimedia: Josep Maria Margall / Q2732192
# Josep Maria Fusté

Josep Maria Fusté Blanch (Linyola, 1941eko apirilaren 15a - Bartzelona, 2023ko apirilaren 20a) kataluniar futbolaria izan zen.
Bartzelona FC taldeko kapitaina izan zen 1960ko hamarkadan eta Hércules eta Osasunan ere jokatu zuen.
Zortzi partida jokatu zituen Espainiako futbol selekzio nazionalarekin eta 1964ko Europako Futbol Txapelketako txapelduna izan zen.
# Josep Maria Gay de Liébana

Josep Maria Gay de Liébana Saludas (Bartzelona, Katalunia, 1953ko maiatzaren 6a - ibidem, 2021eko uztailaren 16a) kataluniar ekonomialaria, dibulgatzailea eta kirol arloko ekonomia aholkularia izan zen. Finantza Ekonomia eta Kontabilitateko irakasle titularra izan zen Bartzelonako Unibertsitatean, baita UEFAren aholkularia ere.
2021eko uztailaren 16an hil zen Bartzelonan 68 urte zituela

## Erreferentziak

* ↑ Udalaitz, Daniel. (2009-09-13). «Futbol profesionala, porrot ekonomikotik gertu» Argia (Noiz kontsultatua: 2021-07-18).

## Kanpo estekak

* Datuak: Q54421515
* Multimedia: José María Gay de Liébana / Q54421515
# Josep Maria Castellet

Josep Maria Castellet Díaz de Cossío (Bartzelona, Katalunia, 1926ko abenduaren 15a - ibidem, 2014ko urtarrilaren 9a) katalanezko eta gaztelaniazko idazlea eta literatura kritikaria da. Laya aldizkariaren sortzailea izan zen.
Obra nagusiak: Poesia catalana del segle XX (1963), Ocho siglos de poesía catalana (1969), Iniciació a la poesía de Salvador Espriú ('1971).

## Lanak

* Notas sobre literatura española contemporánea, 1955.
* La hora del lector, 1957.
* La evolución espiritual de E. Hemingway, 1958.
* Veinte años de poesía española, 1962
* Poesia catalana del segle XX, 1980
* Poesia, realisme, història, 1965.
* Lectura de Marcuse, 1969
* Ocho siglos de poesía catalana, 1969
* Nueve novísimos poetas españoles, 1970
* Iniciación a la poesía de Salvador Espriu, 1970.
* Qüestions de literatura, política i societat, 1975.
* Literatura, ideología y política, 1976
* Maria Girona. Una pintura en llibertat, 1977
* Josep Pla o la raó narrativa, 1978.
* Antologia general de la poesia catalana, 1979
* Per un debat sobre la cultura a Catalunya, 1983.
* Generation von 27. Gedichte, 1984.
* La cultura y las culturas, 1985.
* L’hora del lector. Seguido de Poesia, realisme, història, 1987.
* “Memòries poc formals d'un editor literari”, Vint-i-cinc anys (1962-1987), 1987
* Els escenaris de la memòria, 1988.
* La hora del lector, 2001.
* Nueve novísimos, 2001.
* Vuit segles de poesia catalana, 2005.
* Dietari de 1973, 2007.
* Seductors, il·lustrats i visionaris, 2009.
* Memòries confidencials d'un editor, 2012.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q2367411
* Multimedia: Josep Maria Castellet / Q2367411
# Josep Maria Flotats

Josep Maria Flotats i Picas (Bartzelona, Katalunia, 1939ko urtarrilaren 12a) katalanezko antzerki-antzezle eta zuzendaria da.

## Bizitza

Ikasle garaian hasi zen antzezlan txikiak antzezten. Beka batek lagunduta, Estrasburgoko Antzerki Eskola Nazionalean ikasi zuen hiru urtez. Ondoren, Paris hartu zuen bizilekutzat, eta hainbat konpainiarekin lan egin zuen. Besteak beste, sari hauek jaso zituen Frantzian: 1970ean, Gérard Philipe saria, eta, 1980an, Frantziako Antzezlerik Onenaren saria. 1981etik 1983ra, Comedie Française antzokiko pensionnaire edo aktore finko izan zen. Kataluniara itzuli zenean (1984), Companyia Flotats konpainia sortu zuen. Antzerki-talde horrek katalanez antzeztu du beti: Cyrano de Bergerac (1985), Per un sí, per un no (1986), El despertar de la primavera (1986), Lorenzaccio (1988), El misàntrop (1989) eta Tots assajant Don Juan (1993). 1995ean, Kataluniako Antzoki Nazionala sortu zuen. Telebistan eta zineman ere egin ditu lanak: Pim, pam, pum, fuego (Pedro Olea), Jo, papá (Jaime de Armiñán), Le premier amour (1991), El largo invierno del 39 (Jaime de Armiñán) eta Boca a boca (1995). 1998an, Madrila aldatu zen, eta Yasmina Producciones Artísticas S.L. antzerki-ekoiztetxea sortu zuen, gero Taller 75 S.L. izena hartuko zuena. Urte hartan, Yasmina Rezaren Art komedia zuzendu eta antzeztu zuen, eta kritika onak izan zituen. 2001ean, eszenako zuzendari izan zen lehenbizikoz Madrilgo Teatro Realen Mozarten Così fan tutte operarekin, zeina Bartzelonako Liceura eraman baitzuen 2003an. Arte Eszenikoen Max sari bat baino gehiago eman dizkiote. Espainiako Antzerkiko Sari Nazionala eman zion 1989an Kultura Ministerioak, eta Kataluniako Interpretazioaren Sari Nazionala, Kataluniako Generalitateak.

## Filmografia

* El hombre que caminó mirando las estrellas. José Tamayo (2006), Carlos Duarterena.
* Boca a boca (1995), Manuel Gómez Pereirarena.
* Promenades d'été (1992), René Féretena.
* Jo, papá (1975), Jaime de Armiñánena.
* Pim, pam, pum... ¡fuego! (1975), Pedro Olearena.
* Aloïse (1975), Liliane de Kermadecena.
* L'important c'est d'aimer (1975), Andrzej Zulawskirena.
* L'araignée d'eau (1971), Jean-Daniel Verhaeguerena.
* L'amour (1970), Richard Balduccirena.
* Tante Zita (1968), Robert Enricorena.
* La guerre est finie(1966), Alain Resnaisena.
* Les anges exterminés(1966), Michel Mitranirena.

## Ikus, gainera

* Bartzelonar ezagunen zerrenda

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo loturak

* (Gaztelaniaz) Josep Maria Flotats i Picasen bloga
* Datuak: Q3089817
* Multimedia: Josep Maria Flotats / Q3089817
# Josep Maria Pou

Josep Maria Pou i Serra (Mollet del Vallès, 1944ko azaroaren 19a) kataluniar aktore eta antzerki zuzendaria da, antzerkian, zineman eta telebistan aritutakoa.

## Filmografia hautatua

* 2014 - Murieron por encima de sus posibilidades, Isaki Lacuesta
* 2012 - Blancanieves, Pablo Berger
* 2009 - Màscares, Elisabet Cabeza eta Esteve Riambau
* 2008 - Carlitos y el campo de los sueños, Jesús del Cerro
* 2007 - Barcelona (un mapa), Ventura Pons
* 2006 - Miguel y William, Inés París
* 2004 - Beneath Still Waters, Brian Yuzna
* 2004 - Tiovivo c. 1950, José Luis Garci
* 2003 - Mar adentro, Alejandro Amenábar
* 2003 - Sévigné, Marta Balletbó
* 1998 - Goya en Burdeos, Carlos Saura
* 1998 - Pepe Guindo, Manuel Iborra
* 1998 - Amic/Amat, Ventura Pons
* 1998 - La hora de los valientes, Antonio Mercero
* 1997 - Subjudice, Josep Maria Forn
* 1997 - Los años bárbaros, Fernando Colomo
* 1996 - El crimen del cine Oriente, Pedro Costa
* 1995 - La duquesa roja, Francesc Betriu
* 1995 - El efecto mariposa, Fernando Colomo
* 1995 - Tot veri, Xavier Ribera
* 1995 - Gran Slalom, Jaime Chávarri
* 1994 - Hermana, pero ¿qué has hecho?, Pedro Masó
* 1994 - Historias del Kronen, Montxo Armendáriz
* 1993 - El pájaro de la felicidad, Pilar Miró
* 1991 - Los papeles de Aspern, Jordi Cadena
* 1989 - La bañera, Jesús Garay
* 1989 - Pont de Varsovia, Pere Portabella
* 1987 - Berlen blues, Ricardo Franco
* 1987 - Remando al viento, Gonzalo Suárez
* 1987 - El complot dels anells, Francesc Bellmunt
* 1986 - Madrid, Basilio Martin Patino
* 1986 - Hay que deshacer la casa, José Luis García Sanchez
* 1985 - El caballero del dragón, Fernando Colomo
* 1984 - La noche más hermosa, Manuel Gutiérrez Aragón
* 1981 - Adolescencia, Germán Lorente
* 1977 - Reina Zanahoria, Gonzalo Suárez
* 1976 - El segundo poder, José María Forqué
* 1975 - La espada negra, Francisco Rovira Beleta
* 1974 - La madrastra, Roberto Gavaldón
* 1973 - La mujer prohibida, José Luis Ruiz Marcos
* Datuak: Q728797
* Multimedia: Josep Maria Pou / Q728797